tartuNLP/wikipedia-smugri-20251201 huggingface dataset:
Ruutkrooni kojaorden

Ruutkrooni kojaorden on Saksimaa kuninga Friedrich August I poolt 1807. aastal asutatud orden. Seda anti nii sõjaväelastele kui ka tsiviilisikutele.
Nimi.
Ordeni nimi viitab Saksimaa vapile, millel on kollase-musta triibulisel taustal diagonaalne roheline aedruut.
Välimus.
Orden koosneb kuldsest, roheliseks värvitud Johannese ristist, millel on valge, kuldse servaga äär. Risti keskel on valge, kuldsete aedruutudega ääristatud medaljon, millel on kujutatud kroon ja tähed F A (Friedrich August). Medaljoni teisel küljel on kirjas deviis PROVIDENTIAE MEMOR (lad. mäleta jumalikku ettemääratust). Ordeni lint on roheline, suurpaela kanti üle parema õla. Ordenil oli üks klass.
Annetamised.
Ordenit annetati üsna harva, korraga võis olla 24 kavaleri. Erandi moodustasid kuningalik perekond, kes selle pärast sündi said, ning teised riigipead.
Kahel korral anti ordenit välja briljantidega: 1859. aastal Portugali peaminister de Loule ja 1885. aastal kantseler Otto von Bismarckile.
Kavaleri surma järel tuli orden tagastada.
Spinatiroheline

Spinatiroheline on üks rohelistest värvitoonidest, sügav tumeroheline värvus. Värvust kirjeldatakse soojatoonilise, kollase poole kalduva sügavrohelisena, mis sarnaneb spinati lehtede värvusega.
Ajaloost.
Nimetus võis algselt viidata spinati kasutamisele toidu roheliseks värvimiseks.
Spinatirohelisena kirjeldati 19. sajandil jahiriietuse tagasihoidlikku tumerohelist värvi.
1905. aastast pärit värvinäidiste kogu "Répertoire de couleurs pour aider à la détermination des couleurs des fleurs, des feuillages et des fruits" aiandusega tegelejate tarbeks teises köites kirjeldatakse spinatirohelist kui spinatipeenra ligikaudset värvust pilves ilmaga 6–8 meetri kauguselt.
Variatsioonid.
Prantsuskeelne värvinimetuste portaal pourpre.com annab spinatirohelise ("vert épinard") vasteks tumeroheliste toonivahemiku .
Värvinimetuste portaal code-couleur.com annab spinatirohelise vasteks keskmise tumerohelise .
RAL Design värvitoon 140 60 20 "Spinatgrün" on nefriit- või mandlirohelisega sarnanev heledam roheline .
Pantone värvivaliku toon 16-0439 "Spinach Green" on soe heleroheline .
Muud.
Prantsuskeelne väljend "paysage épinard" 'spinatimaastik' on maalikunstis halvustav väljend maastikumaali kohta, milles domineerib roheline värv.
Soonik

Soonik ("Delicatula integrella") on šampinjonilaadsete seltsi heinikuliste sugukonda kuuluv seente liik.
Lainjasservaline tümak

Lainjasservaline tümak ("Osteina undosa") on torikulaadsete seltsi kuuluv seeneliik.
Georg (Saksimaa)

Georg (sündinud "Friedrich August Georg Ludwig Wilhelm Maximilian Karl Maria Nepomuk Baptist Xaver Cyriacus Romanus von Sachsen", 8. august 1832 Pillnitz – 15. oktoober 1904 Pillnitz) oli 1902. aastast kuni 1904. aastani Saksimaa kuningas. Ta kuulus Wettinite dünastia Alberti liini.
Elulugu.
Georg sündis hilisema kuninga Johanni ja Bayeri printsessi Amalie kolmanda pojana. 1849.–1850. aastal käis ta umbes pool aastat Bonni ülikoolis, 1852.–1853. aastal teenis ta Radebergi garnisonis leitnandina. 1854. aastal sai tema isa kuningaks ning tema vanem vend Albert kroonprintsiks, ise oli ta troonijärgsuselt teine. Austria-Preisi sõja ajal juhtis ta Saksi armee 1. ratsaväebrigaadi, Prantsuse-Preisi sõjas juhtis ta 1. jalaväedivisjoni ja hiljem 12. armeekorpust. 18. jaanuaril 1871 esindas ta Versailles' rahuläbirääkimistel Saksimaad. 1888. aastal ülendati ta Preisi armee kindralfeldmarssaliks.
1902. aastal sai Georg oma venna surma järel 70. aastaselt Saksimaa kuningaks. Ta oli ebapopulaarne, kuna erinevalt varasemast kombest ei loobunud ta oma poja kasuks troonist. 1904. aastal suri ta kopsupõletikku. Ta maeti Dresdeni õukonnakirikusse.
Perekond.
1859. aastal abiellus Georg Lissabonis Portugali printsessi Maria Annaga. Neil oli kaheksa last:
Inglise roheline

Värvinimetus "Inglise roheline" (kasutatakse kunstitarvete jm värvuse märkimiseks) võib tähendada üht alljärgnevaist:
Riina Vanhanen

Riina Vanhanen (1984. aastani Riina Babitševa; sündinud 10. veebruaril 1953 Elvas) on eesti lavastuskunstnik. 
Ta lõpetas 1971. aastal Tallinna 2. Keskkooli ja õppis aastatel 1974–1981 Eesti NSV Riikliku Kunstiinstituudi (ERKI) maali-teatridekoratsiooni erialal (juhendaja Mari-Liis Küla).
Vanhanen oli aastatel 1971–1976 Eesti Telefilmi multifilmikunstnik, 1978–1988 Rakvere Teatri peakunstnik, 1985–1987 ka ERKI õppejõud, 1996–1998 Vanalinnastuudio peakunstnik ja 1998–2001 kunstnik, 1986–2008 Viru säru kunstnik, tegutses ka vabakutselisena. Ta tegi lavakujundusi ka Soome ja teistele Eesti teatritele, kujundas Hortus Musicuse jt muusikakollektiivide kostüüme, laulu- ja tantsupidusid, filme ning 1989. aastast Tuglase Seltsi mardilaatu Helsingi Wanas Sadamas ja Kaablitehases, esines isikunäitustega.
Vanhanen on Eesti Teatriliidu (1981), Eesti Lavastuskunstnike Liidu (1993) ning Eesti Kunstnike Liidu liige (1983).
Harvardi Kennedy Kool

Harvardi Kennedy Kool (inglise Harvard Kennedy School, HKS, ametliku nimetusega John F. Kennedy School of Government) on Harvardi ülikooli juurde kuuluv avalikule haldusele ja sisepoliitikale spetsialiseerunud instituut, mis asub USA Massachusettsi osariigis Cambridge’is. Kool annab haridust magistri- ja doktoriõppe programmide vormis.
Teadus- ja õppeasutus asutati 1936. aastal suuresti tänu Lucius Littaueri 2 miljoni dollarisele annetusele, mis oli tolle aja suurim annetus. 1966. aastal nimetati asutus kolm aastat varem mõrvatud Ameerika Ühendriikide presidendi John F. Kennedy auks tema järgi ümber.
Kooli on lõpetanud umbes 23 000 õppurit, nende hulgas ka mitmed riigipead ja ministrid.
St. George Terminal

St. George Terminal on Staten Islandi põhjakaldal Manhattanist ligikaudu 8 km kaugusel asuv ühistranspordikeskus, mis teenindab parvlaevasid, reisironge ja linnaliinibusse. New Yorgi lahe ääres järgnevad pärast maa-alust tunnelit sellele raudteepeatused Tompkinsville, Stapleton ja Clifton.
1880. aastate alguses rajama hakatud ning 1905. aastal valminud ja 1951. aastal pärast tulekahjut taasavatud terminal asub samanimelises naabruskonnas New Yorgis. Raudteeperroone on jaama peale kokku 5+1. Metropolitan Transportation Authority opereerib sealt üle saare mitmete bussiliinidega.
Tiit Lehtmets

Tiit Lehtmets (sündinud 15. septembril 1952 Tallinnas) on eesti viievõistleja ja sporditegelane.
Ta lõpetas 1971. aastal Tallinna 2. Keskkooli ja 1975. aastal Tallinna Pedagoogilise Instituudi kehakultuuriteaduskonna.
Lehtmets hakkas moodsat viievõistlust harrastama 1965. aastal Dünamo sektsioonis Kalju Lage ja Enn Liivaku juhendamisel. Ta tuli 1969. aastal Eesti noortemeistriks ja võitis Eesti Dünamo meeskonnas Nõukogude Liidu juunioride meistrivõistlustel pronksi.
Lehtmets töötas aastatel 1978–1982 Tööjõureservide ujumiskooli direktorina ja 1982–1989 Kalevi kesknõukogu aseesimehena, Julianus Inkasso müügijuhina ning Grandhausi müügi- ja turundusjuhina (2009. aastast juhatuse liige), kuulus 1982–1987 Kalevi kesknõukogu presiidiumi ja 1989–1990 Moodsa Viievõistluse Föderatsiooni presiidiumi.
Hortiboletus bubalinus

Hortiboletus bubalinus on puravikulaadsete seltsi puravikuliste sugukonda kuuluv liik seeni.
Margherita pitsa

Margherita pitsa (itaalia keeles Pizza Margherita) on Napoli pitsa tüüp. See on ringikujuline, äär on kõrgem ning pitsa on kaetud tomatite, "mozzarella" (pühvlimozzarellaga), värske basiiliku ja oliiviõliga. Tainas valmistatakse segades vee, soola ja pärmi jahuga.
See pitsa sai nime Itaalia kuninganna Margherita järgi, kellele 1889. aastal Napolit külastades serveeriti Itaalia lipu värvides pitsat: punane (tomatid), valge ("mozzarella") ja roheline (basiilik).
Domino's

"Teiste tähenduste kohta vaata artiklit Domino."
Domino's Pizza, Inc. (lühidalt Domino's) on Ameerika Ühendriikide pitseeriakett, mis asutati aastal 1960. Ettevõte on registreeritud Delaware'i osariigis, selle peakorter asub Ann Arbori lähedal Michiganis. Aastal 2018 oli Domino'sil ligi 15 000 restorani (üle 5600 Ameerika Ühendriikides, 1500 Indias ja 1200 Suurbritannias) enam kui 83 riigis ja 5701 linnas üle maailma. Eesti esimene Domino'si restoran avas uksed detsembris 2023 Mustamäe Keskuses Tallinnas.
Emsi telegramm

Emsi telegramm (prantsuse keeles "Dépêche d'Ems", saksa keeles "Emser Depesche") oli 13. juulil 1870 avaldatud sõnum, mille tõttu kuulutas Prantsusmaa kuus päeva hiljem Preisimaale sõja ning algas 1871. aastani kestnud Prantsuse-Preisi sõda. Algselt saatis telegrammi Heinrich Abeken kuningas Wilhelm I suveresidentsist Bad Emsist kantsler Otto von Bismarckile Berliini. Telegrammis kirjeldas ta Prantsusmaa suursaadiku esitatud nõudmisi seoses Hispaania pärilusega. Põhja-Saksa Liidu kantsler Bismarck lekitas telegrammi ajakirjandusse ning see tekitas poleemikat nii Prantsusmaal kui Saksamaal.
Ludwig Friedrich Leopold von Gerlach

Ludwig Friedrich Leopold von Gerlach (17. september 1790 – 10. jaanuar 1861) oli Preisimaa kindral, kuningas Friedrich Wilhelm IV adjutant ning Otto von Bismarcki lähikondlane.
Pantelimon

Pantelimon on linn Rumeenias Ilfovi maakonnas. Pantelimon asub ajaloolises Munteenia piirkonnas, Bukaresti kesklinnast ligikaudu 9 km idas. Linna läbib põhimaantee DN3.
Asula on tekkinud 17. sajandil. Küla esialgne nimi oli Obilești, hiljem sai selle nimeks Florești. Küla lähedale ehitati Püha Panteleimoni klooster, mille järgi küla praeguse nime sai. Kommunistliku režiimi ajal lammutati kloostri kirik ja selle asemele rajati luksuslik turismikompleks, mis avati 1987. aastal (Lebăda kompleks). 2001. aastal anti kompleks Rumeenia õigeusu kirikule tagasi.
1950. aastal liideti Pantelimon Bukarestiga, kuid muudeti 1981. aastal taas iseseisvaks asulaks. Linnaks sai Pantelimon 30. detsembril 2005. aastal.
2011. aasta rahvaloenduse andmetel oli Pantelimoni elanikest rumeenlasi 80,61%, mustlasi 2,83% ja teistest rahvustest inimesi 0,78%. Rahvus oli teadmata 15,78%-l elanikest.
Tissot

Tissot SA (prantsuskeelne hääldus ["tissoo"]) on Šveitsi käekellatootja. See kuulub ettevõttele The Swatch Group. Tisso' kellatehase rajasid Charles-Félicien Tissot ning tema poeg Charles-Émile Tissot aastal 1853 Le Lockle'is Šveitsis.
Tissot ei ole seotud teise Šveitsi kellafirmaga Mathey-Tissot.
Breguet

Breguet on Šveitsis asuv ettevõte, mis toodab käe- ja muid kelli ning ehteid. Selle asutas 1775. aastal Abraham-Louis Breguet Pariisis Prantsusmaal. Ettevõtte peakorter asub L'Abbayes Šveitsis. 
See on üks vanematest siiani tegutsevatest käekellatootjatest, Breguet on valdkonna arengusse palju panustanud. 1780. aastal leiutas Abraham Breguet isekeerava kella ("tourbillon") ning 1810. aastal meisterdas ta maailma esimese käekella (kell Breguet No. 2639 Napoli kuningannale Caroline Bonaparte'ile).
Breguet' kellad on kõrgelt hinnatud. Aastate jooksul on selle firma kellasid kasutanud teiste hulgas Napoleon I, George III, kuninganna Victoria, Aleksander I, Ettore Bugatti, Winston Churchill, Sergei Rahmaninov, Gioachino Rossini ja Artur Rubinstein. Detsembris 2012 müüdi üks Breguet' kell New Yorgis 6,8 miljoni USA dollari eest.
Breguet kuulub 1999. aastast The Swatch Groupile.
St. Pauli

St. Pauli (Sankt Pauli) on linnajagu Hamburgi Hamburg-Mitte rajoonis Saksamaal. St. Pauli asub Elbe paremal kaldal, lähedal asuv Landungsbrücken on osa Hamburgi sadamast. Seal asuvas Reeperbahni piirkonnas on maailmakuulus punaste laternate tänav. Aastal 2020 elas St. Paulis 21 901 inimest.
Külli Erimäe

Külli Erimäe (sündinud 2. jaanuaril 1972) on eesti lastelaulukirjutaja ja muusikaõpetaja.
Ta töötab Tallinna Kadaka Lasteaias ja Lastesõimes Planeedi Mudila muusikaõpetajana. Lisaks on ta Mudilaste Muusika OÜ omanik . Tema loomingut on esitatud Tallinna lasteaedade laulupeol LauluLinnuTee ja konkursil Lasterikkuse Võlumaailm.
Reeperbahn

Reeperbahn (alamsaksakeelne reeper+bahn) (saksakeelsed hüüdnimed "die sündige Meile" ('patune miil') ja "Kiez") on tänav ja meelelahutuspiirkond Hamburgi St. Pauli linnaosas Saksamaal. See on peale Sternschanze üks kahest linna ööelukeskusest ning seal asub linna punaste laternate tänav. 
Reeperbahni festival on üks maailma suurematest klubifestivalidest.
Garnier

Garnier (prantsuskeelne hääldus ["garnje"]) on Prantsuse kosmeetikatootjale L'Oréal kuuluv bränd. Selle all toodetakse juukse- ja nahahooldustooteid.
Pantene (bränd)

Pantene (prantsuskeelne hääldus ["panten"]) on Šveitsist alguse saanud juuksehooldustoodete bränd, mis kuulub Ameerika Ühendriikide ettevõttele Procter &amp; Gamble. Pantene sai alguse Hoffmann–La Roche'i ravimifirmas aastal 1945 ning sai nime pantenooli järgi. Aastal 1985 ostis selle Ameerika Ühendriikide ettevõte Vicks, samal aastal omandas Vicksi Procter &amp; Gamble.
Fa (bränd)

Fa on Saksa hügieenitarvetebränd. See kuulub ettevõttele Henkel AG. Fa toodete hulka kuuluvad nahahoolduskreemid ja -geelid, dušigeelid, seebid ja deodorandid.
Schauma

Schauma on Saksa juuksehooldusvahendite bränd. See kuulub ettevõttele Henkel AG ning seda turustatakse Schwarzkopfi kaubamärgi all.
TRESemmé

TRESemmé on Ameerika Ühendriikide juuksehooldusvahendite bränd, mis kuulub Suurbritannia ettevõttele Unilever. Selle lõi 1947. aastal Godefroy Manufacturing Company New Yorgis. Aastal 1968 omandas selle ettevõte Alberto-Culver ning aastal 2010 Unilever.
Worcestershire'i kaste

Worcestershire'i kaste (või Worchesteri kaste) on kääritatud kaste, mille lõid 19. sajandi esimeses pooles John Wheeley Lea ja William Henry Perrins Worcesteri linnas Inglismaal. Leiutajad asutasid hiljem ettevõtte Lea &amp; Perrins. Aastal 1876 otsustas Inglismaa ja Walesi kohus, et ettevõttele ei kuulu kaubamärk "Worchestershire" ning sellest ajast tuntakse seda Worchestershire'i kastmena.
Worchstershire'i kastet kasutatakse tihti liha maitsestamisesks, peale selle on see mitme kokteili koostisosa (Bloody Mary ja Caesar). Kastet kasutatakse ka "Welsh rabbit"i, Caesari salati ja täidetud munade valmistamisel.
Tamarindipuu

"Mitte segi ajada tamariskidega."
Tamarindipuu ("Tamarindus indica") on troopikas kasvav laiavõraline igihaljas lehtpuu, mis pärineb algselt Aafrikast, kuid on nüüdseks laialt levinud troopilistes piirkondades üle maailma. See liblikõieliste (Fabaceae) sugukonda kuuluv puu võib kasvada kuni 25 meetri kõrguseks. Tamarindipuu on eriti hinnatud oma viljade pärast (tamarindid), mis sisaldavad söödavat, hapuka maitsega pulpi, mida kasutatakse laialdaselt toiduvalmistamisel, eriti India, Kagu-Aasia ja Ladina-Ameerika köökides. Lisaks toidule on tamarindil kasutus ka rahvameditsiinis ning selle puitu hinnatakse ehituses ja mööblitööstuses. Puu on hästi kohastunud kuivadele tingimustele ja seda kasutatakse sageli varjupakkuva ning erosiooni tõkestava puuna troopilistes piirkondades.
Melass

Melass (ehk söödasiirup) on suhkrupeedist suhkru valmistamisel järele jääv tumepruun siirup. Seda kasutatakse näiteks mesilaste söödana.
Crème de cassis

Crème de cassis on Prantsuse mustsõstraliköör. See on magus ning tumepunane ning seda kasutatakse näiteks kiri kokteilis või juuakse digestiivina.
Pantrik

Pantrik ("Neofelis nebulosa") on Kagu-Aasia metsades ja võsastikes elav laigulise karvastikuga kaslane. Tema tüvepikkus on 62–106 cm ning sabapikkus 60–90 cm.
Rollmops

Rollmops on heeringa- või räimerull marinaadis.
Bouillabaisse

Bouillabaisse on Lõuna-Prantsusmaa päritolu kalasupp mereandide, tomati ja küüslauguga. Seda valmistasid alguses Marseille kalurid luistest kaladest, keda neil müüa ei õnnestunud.
Random Rats

Random Rats on 2016. aastal asutatud "all-star-punkabilly" bänd, mis on tuntud oma energilise esinemisstiili ja unikaalse muusikalise seguga, mis ühendab "punk rock"'i ja "rockabilly" elemente. 
Ajalugu.
Bänd loodi 2016. aastal, kui sõbrad Tony Ratcliff (Rat) ja Al Jenkins (Jive) otsustasid ühendada oma muusikalised huvid ja luua "midagi uut ja värsket" muusikamaastikul. Esimestel aastatel keskendus bänd peamiselt kohalikele esinemistele, näiteks 16. juulil 2016 Võsul klubis Ukulele (Mere 27), 14. oktoobril 2016 Tartus klubis Rock &amp; Roll (Tiigi 76 A), ja väiksematele kontsertidele, kuid nende populaarsus kasvas kiiresti tänu elavatele ja meeldejäävatele "live"-esinemistele. 
Muusika ja stiil.
Random Ratsi muusika on segu "punk rock"'i energiast ja "rockabilly" rütmidest. Nende loomingut iseloomustavad kiired kitarririfid, intensiivne rütm ja jõuline vokaal. Lüürika on tihti ühiskonnakriitiline ja väljendab noorte mässumeelsust ja sõltumatust.
Esinemised ja turneed.
Random Rats on esinenud muusikafestivalidel ja klubikontsertidel nii kodumaal kui ka rahvusvaheliselt. Nende live-esinemised on alati energilised ja publiku poolt sooja vastuvõtu osaliseks saanud. 
Loomingu näide.
RATS UNLEASHED 
Verse 1: 
 G D 
 We come alive when the sun goes down, 
 Em C 
 Roaming the streets of this lonely town. 
 G D 
 With every step, we feel the beat, 
 Em C 
 Unleashing the rats, we can’t be beat. 
Chorus: 
 G D
 Rats unleashed, hear our cry,
 Em C
 Breaking free, we’re flying high.
 G D
 No more chains, no more fear,
 Em C
 Rats unleashed, the night is here.
Verse 2:
 G D
 From the alleys to the city lights,
 Em C
 We run wild through the darkest nights.
 G D
 Punk rock souls with a rebel heart,
 Em C
 Together as one, we’ll never part.
Chorus. 
Bridge: 
 Em D
 Feel the power, feel the drive,
 C G
 In this moment, we come alive.
 Em D
 No surrender, no retreat,
 C G
 Unleashing the rats, we own the street.
Chorus. 
Outro: 
 G D
 We are the rats, wild and free,
 Em C
 Living our lives with punkabilly.
 G D
 Join our ranks, feel the heat,
 Em C
 Rats unleashed, we own the street.
"Random Rats, 2016" 
Välislingid.
Glastonbury festival

Glastonbury festival (ametlikult Glastonbury Festival of Contemporary Performing Arts (inglise keelest "Glastonbury kaasaegsete etenduskunstide festival"); rahvasuus Glasto) on viiepäevane kaasaegsete etenduskunstide festival, mida peetakse suviti Piltoni lähedal Inglismaal Suurbritannias. Peale muusika hõlmab festival ka tantsu-, komöödia-, teatri-, tsirkuse-, kabaree- jm kunsti. Peaesinejad on tavaliselt rokk- ja poplauljad, väiksematel lavadel esinevad tuhanded teised artistid. Festivalil on salvestatud albumeid ning filmitud filme ning seda saadab ulatuslik tele- ja meediakajastus.
Festival toimub 600 hektari suurusel maa-alal ning seda külastab umbes 200 000 inimest ning piletita sisenejate tõttu on pealtvaatajaid rohkemgi. Rekordilised 300 000 osalejat oli 1994. aasta festivalil, mille peaesineja oli ansambel Levellers. Festivali töötajad on enamjaolt vabatahtlikud ning seega õnnestub sellega koguda miljoneid naelu heategevuseks.
Glastonbury festival on Suurbritannia kultuuri suursündmus ning on saanud inspiratsiooni 1960. aastate hipiliikumisest. Esimest korda toimus festival 1970. aastal, selle korraldas Michael Eavis, kes oli vaimustuses Bathi festivalil toimunud Led Zeppelini kontserdist.
Aastatel 1970–1981 toimus festival korrapäratult, pärast seda on see toimunud peaaegu igal aastal. Iga viie aasta tagant jäetakse festival ära, et anda maale, kohalikele ja korraldajatele puhkust. Koroonapandeemia tõttu jäi festival ära kahel aastal järjest (2020 ja 2021). Juunis 2022 toimus Glasto taas, peaesinejad olid Billie Eilish, Paul McCartney ja Kendrick Lamar. Näiteks 2024. aastal oli peaesinejad Dua Lipa, Coldplay ja SZA.
Coachella festival

Coachella (ametlikult Coachella Valley Music and Arts Festival (inglise keelest "Coachella Oru Muusika- ja Kunstifestival")) on muusika- ja kunstifestival, mis toimub Empire Polo Clubis Indios Coachella orus Colorado kõrbes Californias Ameerika Ühendriikides. See toimub aastast 1999 ning seda korraldab Anschutz Entertainment Groupi tütarettevõte Goldenvoice. Festivalil astuvad üles artistid mitmetest muusikažanridest, sealhulgas esitatakse rokki, poppi, iseseisvat muusikat, hiphopi ja elektroonilist tantsumuusikat ning installatsioonikunsti ja skulptuuri.
Festivali juured ulatuvad 1993. aastasse, mil Pearl Jam Empire Polo Clubis Ticketmasteri kontrolli all olevate lavade vastase protesti märgiks kontserdi korraldas. Kontsert tõestas, et Empire Club sobib samuti suurürituste jaoks ning esimene Coachella festival korraldati kahepäevasena oktoobris 1999, kolm kuud pärast festivali Woodstock '99. Aastal 2000 festivali ei toimunud, aastast 2001 oli Coachella ühepäevame, aastal 2002 naasti kahepäevase formaadi juurde. Aastast 2007 peeti festivali kolmepäevasena ning aastast 2012 kahel järjestikusel nädalavahetusel. Aastast 2003 lubatakse külastajatel festivalialal telkida. Aastatel 2020 ja 2021 jäi Coachella koroonapandeemia tõttu ära.
Coachellal astub üles nii maailmakuulsaid artiste kui algajaid ning see on üks maailma suurematest muusikafestivalidest. Aastal 2017 külastas festivali 250 000 inimest.
The Sugarcubes

The Sugarcubes (islandi keeles "Sykurmolarnir") oli Reykjavíkist pärit Islandi aleternativroki bänd, mis asutati 1986. aastal ja läks laiali 1992. Suure osa oma karjäärist kuulusid bändi koosseisu Björk Guðmundsdóttir (vokaal, klahvpillid), Einar Örn Benediktsson (vokaal), Þór Eldon (kitarr), Bragi Ólafsson (bass), Margrét "Magga" Örnólfsdóttir (klahvpillid) ja Sigtryggur Baldursson (trummid).
The Sugarcubesi debüütalbum "Life's Too Good" (1988) saavutas ootamatu rahvusvahelise edu ja produtseeris nende tunnusloo "Birthday". Seda peetakse esimeseks Islandi albumiks, millel on ülemaailmne mõju ja see on mõjutanud Islandi populaarset muusikat. Nende järgalbum "Here Today, Tomorrow Next Week!" ilmus 1989. aastal ja selle arvustused olid vastuolulised. Nende kolmas ja viimane album "Stick Around for Joy", mis ilmus 1992. aasta veebruaris, võeti paremini vastu ja produtseeris edukad singlid "Hit" ja "Leash Called Love". Rolling Stone nimetas neid "Islandilt ilmunud suurimaks rokkbändiks". Björkist sai hiljem rahvusvaheliselt edukas soolomuusik ja kõigi aegade enimmüüdud Islandi muusik.
Tide

Tide on Ameerika Ühendriikide pesupulbrimark, mida toodab ja turundab Procter &amp; Gamble. See jõudis turule aastal 1946 ning see on 14,3% suuruse turuosaga maailma müüduim pesupulber.
Persil

Persil on Saksa pesupulbrimark. Seda toodab üle maailma Henkel AG, aga Suurbritannias, Iirimaal, Prantsusmaal, Ladina-Ameerikas (v.a Mehhikos), Hiinas, Austraalias ja Uus-Meremaal Briti ettevõte Unilever. Henkel tõi Persili turule aastal 1907 ning see oli esimene masstootmisesse jõudnud pesupulber, milles kasutati valgendajat.
Margit Maran

Margit Maran (neiupõlvenimega Margit Reinmann; sündinud 22. juulil 1953 Tallinnas) on eesti filmimonteerija ja toimetaja.
Elulugu.
Ta on lõpetanud 1971. aastal Tallinna 2. Keskkooli ja 1979. aastal Tartu Riikliku Ülikooli eesti filoloogina, sai magistrikraadi 2007. aastal keeletoimetaja erialal Tallinna Ülikoolis tööga „Filmiterminid ajakirjas Teater. Muusika. Kino“ (juhendaja Arvi Tavast), õppis aastatel 2008–2016 Tallinna Ülikooli lingvistika doktoriõppes, kuid katkestas õpingud.
Ta töötas aastatel 1971–1972 arhivaarina Eesti Teaduste Akadeemia Keskarhiivis, 1973–1996 filmimonteerijana Eesti Telefilmis ning alates 1997. aastast loodusfilmide tootmisfirmas Gaviafilm filmimonteerija, toimetaja ja juhatuse liikmena. Ta monteeris Eesti Telefilmi perioodil umbes 80 loodus-, dokumentaal- ja muusikafilmi ning toimetas ja monteeris kõik Gaviafilmis toodetud filmid (v.a „Uuestisünd“).
Maran oli aastatel 2007–2008 TLS tehniliste tekstide toimetaja-korrektor Synergiumis, alates 2009. aastast on ta filmitöö kõrvalt ka lepinguline õppejõud Tallinna Ülikoolis. Ta on aastast 1993 Eesti Kinoliidu, 2010 Eesti Terminoloogia Ühingu ja Eesti Rakenduslingvistika Ühingu ning 2012 Emakeele Seltsi liige.
Isiklikku.
Tema abikaasa on filmioperaator ja -režissöör Rein Maran, poeg on semiootik ja luuletaja Timo Maran, vanaisa oli ettevõtja Karl Reinmann.
Robert Audi

Robert N. Audi (sündinud 19. novembril 1941 New Yorgis) on USA analüütiline filosoof. 
Looming.
Enesestmõistetavus.
Artiklis "Self-Evidence" püüab Audi selgitada enesestmõistetavuse mõistet. 
Oma seisukohti kaitstes võidakse apelleerida enesestmõistetavusele, pidades silmas, et need ei vaja selgitust ega argumenti. Filosoofias võidakse enesestmõistetavaid propositsioone pidada olulisteks aksioomideks või tuletamata eeldusteks. Sellegipoolest võib keegi pidada säärast propositsiooni vääraks. Isegi kui skeptitsism kõrvale jätta, kipub enesestmõistetavusele apelleerimine filosoofide silmas olema oma seisukoha dogmaatiline pealesurumine või vähemalt märk tahtmatusest alternatiive ausalt kaaluda. 
Enesestmõistetavuse mõiste paistab kätkevat endas mõtet, et enesestmõistetav propositsioon on "iseenesest" evidentne. Siis peaks selle evidentsus või vähemalt tõesus ilmnema, kui seda õigel moel "vaadata". See nõuab sellest propositsoonist arusaamist. Õigupoolest peaks enesestmõistetava propositsiooni evidentsus ilmnema, kui seda mõelda. (Võidakse koguni öelda, et propositsioonid esitavad end enesestmõistetavana või enesestmõistetavusega. Seda mainib Henry Sidgwick ("The Methods of Ethics"), kusjuures ta peab seda enesestmõistetavatele propositsioonidele tunnuslikuks, kuigi ka väärad propositsioonid võivad end niiviisi esitada. Laurence BonJour ("In Defense of Pure Reason") küsib: "Kas otseseid väljakutseid tõsistele aprioorsetele väidetele üldse tulebki tegelikult ette? Kas väitele, mis tundub mõistuspäraselt enesestmõistetav, üldse kunagi räägib kogemus kindlalt ja ühemõtteliselt vastu?" Paistab, et ta peab vähemalt väga selgelt aprioorseid propositsioone ("mõistuspäraselt") enesestmõistetavaks, kusjuures ta ei pruugi pidada seda selle jaoks otsustavaks, et neil oleks aprioorne õigustus, nii nagu on arvatud paratamatuse mõistmise puhul.) Ent evidentsus on episteemiline mõiste, ja enesestmõistetavale propositsioonile on võimalik tunnetuslikult kohaselt reageerida ilma evidentsuse mõistet kasutamata ja isegi seda omamata. Mida see enesestmõistetava propositsiooni arusaav mõtlemine siis ilmutab? Kui öeldakse, et miski on igaühele evidentne, siis see tähendab tavaliselt, et see tundub kõigile kohalviibijatele tõene, mitte et see tundub neile evidentne, rääkimata sellest, et nad seda öelda oskaksid. Selle evidentsus seisneb laias laastus selle ilmses tõesuses. Kuigi järele mõeldes võib märgata ka selle propositsiooni evidentsust, mis on kõrgemat järku omadus, ei ilmne siis, kui seda propositsiooni lihtsalt hakatakse teadma, mitte selle evidentsus. Audi meelest ongi enesestmõistetavus propositsiooni omamoodi ilmne tõesus iseenesest, mitte ilmne evidentsus iseenesest.
Bioleostamine

Bioleostamine on metallide ekstraheerimine või vabastamine nende maakidest elusorganismide kasutamise kaudu. Bioleostamine on alternatiivne meetod püro- ja hüdrometallurgiale metallide eraldamiseks. Bioleostamise mehhanisme, mille tulemusena liiguvad metallid lahusesse, saab klassifitseerida atsidolüütiliseks, redoksolüütiliseks ning kompleksolüütiliseks.
Rahvatervis

Rahvatervis on „teadus ja kunst haiguste ennetamisest, eluea pikendamisest ja tervise edendamisest läbi ühiskonna, organisatsioonide, avalike ja erasektori, kogukondade ja üksikisikute organiseeritud pingutuste ja teadlike valikute“.
Korfpall

"Mitte segi ajada korvpalliga."
Korfpall (hollandi keeles "korfbal") on pallispordiala, mis sarnaneb "netball"ʾile ja korvpallile. Mõlemas võistkonnas on kaheksa mängijat, neli naist ja neli meest. Eesmärk on visata pall võrguta korvi, mis on maapinnast 3,5 meetri kõrgusel.
Selle mõtles 1902. aastal välja hollandi kooliõpetaja Nico Broekhuysen. Hollandis on ligi 500 korfpalliklubi ning seda harrastab enam kui 90 000 inimest. Mäng on levinud ka Belgias ja Taiwanil ning veel 70 riigis üle maailma.
Carpaccio

Carpaccio on itaalia roog, õhukesed toored veisefileelõigud või vääriskalafileed, mida serveeritakse tavaliselt eelroana. Selle toidu mõtles 1963. aastal välja Veneetsia Harry's Bari kokk Giuseppe Cipriani ning see levis 20. sajandi jooksul ka mujale. Liha serveeritakse sidruni, oliiviõli ja valge trühvli või parmesaniga.
Larry Ellison

Lawrence Joseph Ellison (sündinud 17. augustil 1944 New Yorgis) on Ameerika Ühendriikide ettevõtja, Oracle Corporationi kaasasutaja. Ta oli aastatel 1977–2014 Oracle'i tegevjuht ning on pärast seda olnud firma tehnoloogiajuht ja tegevesimees.
Juunis 2024 hindas Bloomberg Billionaires Index tema varade väärtuseks 137 miljardit $ ning seega oli Ellison maailma varakuselt üheksas inimene. Forbesi hinnangul oli tema varade väärtus siis 152 miljardit $ ning ta oli maailma rikaste edetabelis viies. Talle kuulub 98% Hawaii saarestiku suuruselt kuuendast saarest Lanaist.
Sumatra tiiger

Sumatra tiiger ("Panthera tigris sondaica") on tiigri alamliik, kes elutseb Sumatra saarel Indoneesias.
Üldiseloomustus.
Sumatra tiigritel on tumeoranž karv, millel on tumedad triibud. Võrreldes teiste tiigri alamliikidega on Sumatra tiigril tumedam karvkate ja peenemad triibud. Sumatra tiigrite kaela katab pikem lakka meenutav karvkate. Samuti on neil pikad ja tundlikud vibrissid, mis aitavad neil tajuda erinevaid muutuseid ümbritsevas keskkonnas, mis on abiks liikumisel ja jahi pidamisel.
Sumatra tiigrid on elutsevatest tiigritest kõige väiksemad, isaslooma mass ulatub 120 kilogrammist kuni 140 kilogrammini, emaslooma oma umbes 90 kilogrammist 110 kilogrammini. Isaslooma pikkus peast sabani on umbes 2,5 meetrit, emasloomad on umbes 30 sentimeetrit lühemad.
Sumatra tiiger on IUCN-i poolt klassifitseeritud kriitilises seisundis olevaks liigiks. 2017. aastal hinnati nende arvukuseks vabas looduses 618 ± 290 isendit.
Käitumine.
Toitumine.
Sumatra tiiger on lihasööja ehk karnivoor nagu teisedki tiigrid.
Paljunemine ja elutsükkel.
Emased sumatra tiigrid saavad suguküpseks umbes 3–4 aasta vanuselt, isased umbes 4–5 aasta vanuselt. Neil ei ole kindlat paaritumishooaega, kuid tavaliselt toimub paaritumine novembrist aprillini.
Vostoki programm

Vostok (vene keeles Восток, "Ida") oli Nõukogude Liidu programm esimeste mehitatud kosmoseaparaatide loomiseks ning esimesteks inimeste lendudeks kosmosesse. Vostok konkureeris Ameerika Ühendriikide Mercury programmiga, 12. aprillil 1961 õnnestus saata kosmonaut Juri Gagarin kosmoselaeval Vostok 1 orbiidile. Vostoki kosmoselaev arendati luuresatelliidist Zenit ning selle kanderakett mandritevahelisest ballistilisest raketist R-7 Semjorka. Sõna "Vostok" oli salastatud kuni Gagarni lend maailma ajakirjandusele teatavaks tehti.
Programmi raames tehti aastatel 1961–1963 kuus mehitatud kosmoselendu. Pikim lend kestis peaaegu viis päeva, neli viimast lendu saadeti paarides ühepäevase vahega. Sellega oldi Mercuryst edukamad, kuna Mercury lend kestis vaid 34 tundi.
Vostokile järgnes Voshodi programm aastatel 1964–1965, millega lennutati suuremad, kahe- ja kolmemehelised kapslid ning kasutati võimsamat raketti.
Sojuzi programm

Sojuzi programm (vene keeles Союз, "Liit") on Nõukogude Liidus 1960. aastate alguses alanud programm inimese kosmosesse viimiseks. Sojuzi kosmoselaev oli algselt osa kuundumisprojektist, mille eesmärk oli viia Nõukogude kosmonaut Kuule. Sojuz oli pärast Vostoki (1961–1963) ja Voshodi programmi Nõukogude Liidu kolmas inimese kosmoselennu projekt.
Programm koosneb Sojuzi kapslist ja Sojuzi raketist ning seda viib tänapäeval läbi Venemaa Roskosmos. Pärast seda kui Space Shuttle'i programm 2011. aastal lõppes, oli Sojuz kuni 2020. aastani ainus võimalus Rahvusvahelisse kosmosejaama (ISS) saamiseks. Mais 2020 viis Dragon 2 esimesed astronaudid ISS-i.
Mägi-rasvatihane

Mägi-rasvatihane ("Parus monticolus") on tihaslaste sugukonda tihase perekonda kuuluv linnuliik. 
Levila.
Mägi-rasvatihane on levinud Himaalaja mäestiku lääneosast Lõuna-Vietnamini ja Hiina Taiwani saareni. 
Välimus.
Mägi-rasvatihane on välimuselt ja kehaehituselt sarnane rasvatihasele. Mägi-rasvatihase keha pikkus jääb vahemikku 11-13 sentimeetrit, rasvatihasest eristab mägi-rasvatihast erkrohelist värvi kõhu- ja seljaosa.
Voshodi programm

Voshodi programm (vene keeles Восход, "Tõus" või "Koit") oli teine Nõukogude Liidu programm inimese kosmosesse viimiseks. Programmi raames tehti Voshodi kosmoselaeva ja raketiga kaks ühepäevast mehitatud lendu, üks 1964 ja üks 1965. Lisaks lennutati aastal 1966 kosmosesse kaks koera 22 päevaks.
Voshod oli järg Vostoki programmile ning selles kasutati Vostokist kuuest lennust üle jäänud materjali. Voshodile järgnes Sojuzi programm.
Goa trance

Goa trance on elektroonilise tantsumuusika stiil, mis arenes 1990. aastate alguses välja India Goa osariigis. "Goa trance"ʾi iseloomustavad burdoonilikud bassiliinid, mis sarnanevad 21. sajandi "psychedelic trance"ʾi tehnominimalismile. "Goa trance" oli "psuchadelic trance"ʾi eelkäija. Pikad lood, mille tempo muutub, peaksid kuulaja viima n-ö transiseisundisse.
Drone

Drone on minimalistlik muusikažanr, milles kasutatakse palju burdoone. Seda iseloomustavad pikad teosed, milles on võrdlemisi vähe harmoonilist variatsiooni. Burdoonirikast muusikat leiab nii Aasia, Austraalia kui Euroopa traditsioonist, kuid "drone"ʾiks nimetatakse peamiselt Lääne muusikat. "Drone"ʾi elemente on kasutatud ka rokkmuusikas, "ambient"ʾis ja elektronmuusikas.
Intesa Sanpaolo

Intesa Sanpaolo S.p.A. on Itaalia pangandusettevõte. See on varade suuruselt Itaalia suurim ning maailma suuruselt 27. pank. Ettevõte tekkis juriidiliselt 2007. aastal Banca Intesa ja Sanpaolo IMI liitumisel, kuid selle juured ulatuvad aastasse 1583.
Aastal 2020 oli Intesa Sanpaolos Itaalias 14,6 miljonit klienti ning tütarpankade Bank of Alexandria, CIB Banki, Privredna banka Zagrebi ja Všeobecná úverová banka kaudu veel 7,2 miljonit klienti Kesk- ja Lõuna-Euroopas ning Ukrainas ja Egiptuses.
Aastal 2010 oli panga varade väärtus 877,66 miljardit $ ning see oli nimistus Forbes Global 2000 26. kohal. Ettevõte kuulub börsiindeksisse EURO STOXX 50.
Aastal 2014 loodud Euroopa Pangandusjärelvalve määratluse järgi on Intesa Sanpaolo oluline pank ning seega teostab sellele järelevalvet otse Euroopa Keskpank.
Mais 2024 oli panga turukapitalisatsioon 74,83 miljardit $.
Kuldvaarikas

Kuldvaarikas ("Rubus ellipticus") on roosõieliste ("Rosaceae") sugukonda ja muraka ("Rubus") perekonda kuuluv poolpõõsas. Selle kasvuala ulatub India subkontinendist (Nepal, India, Sri Lanka ja Pakistan) Hiina lõunaosa, Indohiina ja Filipiinideni.
Kuldvihm

Kuldvihm ("Laburnum") on liblikõieliste ("Fabaceae") sugukonda kuuluv väikeste puude ja põõsaste perekond, mis on pärit Kesk- ja Lõuna-Euroopast. 
Perekonda kuulub kaks liiki, harilik kuldvihm ("Laburnum anagyroides") ja alpi kuldvihm ("Laburnum alpinum"). Kuldvihma iseloomustavad kevadel ja varasuvel õitsevad silmatorkavad kollased, rippuvad õiekobarad, mis meenutavad vihma. Puud võivad kasvada 7–10 meetri kõrguseks ning on populaarsed ilupuud aedades ja parkides. Kuldvihma kõik osad, eriti seemned, on mürgised, sisaldades tsütisiininimelist alkaloidi, mis võib põhjustada raskeid mürgistusi, eriti lastel ja loomadel. Vaatamata mürgisusele on kuldvihm hinnatud oma dekoratiivsete omaduste poolest ja teda kasutatakse laialdaselt maastikukujunduses, eriti Euroopas. Taime puit on kõva ja vastupidav ning seda on ajalooliselt kasutatud väiksemate puitesemete valmistamiseks.
Tonya Harding

Tonya Maxene Price (sünninimega Harding; sündinud 12. novembril 1970 Portlandis) on Ameerika Ühendriikide endine tippiluuisutaja ja poksija. 
Ta oli kolmeaastane, kui ema ta iluuisutamistrenni viis. Noorpõlves seadis ta esikohale spordi ning langes keskkoolist välja. Aastatel 1986–1989 hakkas tema koht Ameerika Ühendriikide meistrivõistlustel paranema ning 1989. aastal võitis ta võistluse Skate America. Ta tuli 1991. ja 1994. aastal Ameerika Ühendriikide meistriks ning sai 1991. aasta maailmameistrivõistlustel teise koha. 1991. aastal sai temast aegade teine naine (pärast Midori Itot), kellel õnnestus rahvusvahelisel võistlusel kolmekordne "axel".
Jaanuaris 1994 sattus Harding skandaali keskmesse, kui tema eksabikaasa korraldas iluuisutajale ning Hardingu rivaalile Nancy Kerriganile rünnaku. Märtsis 1994 tunnistas Harding end kokkuleppemenetluses süüdi õigusmõistmise takistamises. Tema seosed rünnakuga tõid sama aasta juunis kaasa alaliidult eluaegse võistluskeelu ning talt võeti ära 1994. aasta meistritiitel.
Aastatel 2003–2004 tegeles ta profipoksiga. Temast on kirjutatud palju raamatuid ja uurimusi ning tehtud mängu- ja dokumentaalfilme. 2014. aastal linastusid temast kaks teledokki ("Nancy &amp; Tonya" ja "The Price of Gold" (inglise keelest "Kulla hind")). 2017. aastal tehti temast Steven Rogersi stsenaariumi järgi filmi "Mina, Tonya", kus Hardingut kehastas Austraalia näitleja Margot Robbie. 2018. aastal osales ta Ameerika Ühendriikide saates "Tantsud tähtedega", kus ta sai kolmanda koha. 2019. aastal võitis ta kokandussaate "Worst Cook in America" ("Ameerika halvim kokk").
Annika Sörenstam

Annika Charlotta Sörenstam (snd 9. oktoobril 1970) on Rootsi golfimängija. Teda peetakse üheks ajaloo parimaks naisgolfariks. Kui ta 2008. aasta hooaja järel suurest golfist tagasi astus, oli ta võitnud naiste seas rekordilised 96 rahvusvahelist profiturniiri. Ta pn võitnud 72 LPGA ametlikku võistlus, sh 10 suurvõistlust, ning 24 rahvusvahelist turniiri. Pärast 50-aastaseks saamist ta naasis spordi juurde ning võitis 2021. aasta Ameerika Ühendriikide seeniorite naiste lahtised meistrivõistlused.
Aastaks 2003 saavutas ta karjääri suure slämmi, sh võitis kõik neli oma karjääri põhiosa ajal toimunud suurturniiri.
Kuigi ta lõpetas tavagolfikarjääri aastal 2008, oli ta 2022. aasta lõpus 22 miljoni $-ga endiselt enimteeninud naisgolfar. Lähim jälitaja oli teeininud üle 2 miljoni vähem, kuigi osalenud 187 turniiril rohkem.
Aastal 2021 sai ta Ameerika Ühendriikide president Donald Trumpilt Presidendi Vabadusmedali.
Soohorang ja Bandabi

Soohorang ja Bandabi (korea keeles vastavalt 수호랑 ja 반다비) olid vastavalt 2018. aasta taliolümpiamängude ja 2018. aasta parataliolümpiamängude maskotid. Mõlemad võistlused toimusid Pyeongchangi maakonnas Gangwoni provintsis Lõuna-Koreas. Soohorang on valge tiiger ning Bandabi kaeluskaru. Maskotid valiti 2014. aastal konkursi kaudu ning Rahvusvaheline Olümpiakomitee kinnitas need 2016. aasta juunis.
Dilšod Nazarov

Dilšod Džamoliddinovitš Nazarov (tadžiki keeles Дилшод Ҷамолиддинович Назаров; pärsia keeles دلشاد نظروف‌; vene keeles Дильшод Джамолиддинович Назаров; sündinud 6. mail 1982) on Tadžikistani kergejõustiklane, vasaraheitja. Ta on osalenud neljadel olümpiamängudel (2004, 2008, 2012 ja 2016). Aastal 2016 võitis ta Rio de Janeiros Tadžikistani ajaloo esimese olümpiakulla.
Nazarov on osalenud kergejõustiku maailmameistrivõistlustel seitsmel korral, kuid põhiline edu on teda saatnud piirkondlikel võistlustel: ta võitis medali neljadel järjestikustel Aasia meistrivõistlustel ning võitis vasaraheites kulla kolmedel Aasia mängudel (2006, 2010 ja 2014). Esimese maailmatasemel medali (hõbeda) võitis ta 2010. aasta maailmajagude meistrivõistlustel.
Tema isiklik rekord on 80,71 m (2013).
Zico uppumine

Zico uppumine leidis aset 7. aprillil 2024 kui isetehtud parvlaev Zico Mosambiigi väina ja Mossurili lahe vahel Mosambiigi põhjaranniku lähistel põhja läks. Ülerahvastatud alusel olnud 130 reisijast hukkus üle 100.
Ultramariinroheline

Ultramariinroheline on sinakasrohelise värvusega (paabulinnuroheline, pardiroheline) anorgaaniline värvipigment, koostiselt lähedane sünteetilisele ultramariinile. Esmakordselt saadi ultramariinroheline 1828. aastal Meissenis sinise ultramariini sünteesimise kõrvalproduktina, manufaktuurset tootmist alustati 1856. aastatel. Tootmine kestis 1960. aastateni, väikestes kogustes teevad seda tänapäeval üksikud värvitootjad.
Värvainete indeksis kannab ultramariinroheine tähiseid PG24 (Pigment Green 24) ja 77013; CAS-number on CAS 57455-37-5 või CAS 101357-30-6.
Omadused.
Pigmendi värvus on kergelt tuhmjas sügav sinakasroheline. Nagu muud ultramariini perekonna pigmendid, on ultramariinroheline valguskindel, ent tundlik happelise keskkonna suhtes.
Muud.
Pantone värvivaliku toon 18-5338 kannab nime "Ultramarine green", see on mererohelist meenutav sinakas sügavroheline .
2024. aasta Iraani rünnakud Iisraelile

2024. aasta Iraani rünnakud Iisraelile (Iraani koodnimi operatsioon Tõeline lubadus, pärsia keeles وعده صادق, "va'de-ye sādeq") toimusid 13. aprillil 2024 kui Iraani sõjaväe koosseisu kuuluv revolutsiooniline kaardivägi ründas koostöös Iraagi islamivastupanuvõitlejate, Liibanonis asuva Ḩizb Allāhi ja huthidega Iisraeli ning Iisraeli poolt okupeeritud Golani kõrgendikke. Rünnakuks kasutati varitsevat õhuründemoona, tiibrakette ja ballistilisi rakette. Iraani sõnul oli see kättemaks 1. aprillil Iraani konsulaadile Damaskuses Süürias toimunud Iisraeli õhurünnaku eest, milles hukkus kaks Iraani kindralit. Rünnakut nähakse osana Iisraeli-Ḩamāsi sõja välismõjudest ning see oli esimene kord alates Iraani-Iisraeli puhversõja puhkemisest kui Iraan ründas otse Iisraeli.
Mitmed Lähis-Ida riigid sulgesid oma õhuruumi paar tundi enne seda kui Iraan 13. aprilli kesköö paiku ulatusvälised raketid teele saatis. Iraan laskis Iisraeli ja Golani kõrgendikesse ligi 170 drooni, 30 tiibraketti ja üle 120 ballistilise raketi. Iisraeli sõjavägi kasutas nende tõrjumiseks süsteeme Arrow 3 ja Taaveti ling. Osa ründerelvadest lasid alla ka Ameerika Ühendriikide, Suurbritannia, Prantsusmaa ja Jordaania õhujõud. Prantsusmaa saatis Jordaania palvel piirkonda radaritega sõjalaevad. Jordaania võimude sõnul lasi Jordaania õhuvägi alla riigi õhuruumi lendavaid objekte, et kaitsta oma tsiviilelanikkonda.
Iisraeli teatel hävitati 99% rünnakus kasutatud relvadest ning enamik neist enne Iisraeli õhuruumi sisenemist. Ameerika Ühendriikide ametniku sõnul tabasid kahte Iisraeli õhubaasi vähemalt üheksa Iraani raketti, mis põhjustasid väiksemat kahju. Arrowi süsteem hävitas mõned relvad kosmoses. Iraani raketid tekitasid Lõuna-Iisraelis asuvale Nevatimi õhubaasile väiksemat kahju, baas säilitas lahinguvõime. Iisraelis sai 7-aastane beduiinitar raketitükiga pihta ning sai viga, lisaks said varjenditesse pagedes väiksemaid vigastusi 31 inimest või vajasid ärevushäirete leevenduseks ravi. Šarpnelle sattus ka Jordaaniasse, kus sai inimesi viga ning tekkis kahju. Järgmisel päeval, 14. aprillil, teatas Iraani saadik ÜRO juures, et rünnak on lõppenud.
See oli maailma ajaloo kõige ulatuslikum droonirünnak ning selle eesmärk oli õhutõrjesüsteemid üle koormata. Lisaks oli see esimene kord pärast 1991. aasta Iraagi rünnakut kui teise riigi sõjavägi on Iisraelit otse rünnanud. Rünnakut kritiseerisid ÜRO, mitmed riigipead ja analüütikud, kelle sõnul suurendas see riski eskaleeruda täiemahuliseks piirkondlikuks sõjaks. Eesti peaminister Kaja Kallas ja president Alar Karis mõistsid rünnaku sotsiaalmeedias hukka. Rünnak tõi kaasa väikeses mahus Iisraeli-poolsed kättemaksurünnakud Iraanile.
Katšalovo kalmistu

Katšalovo kalmistu (vene keeles Качаловское кладбище) on kalmistu Moskvas Edelaringkonnas Põhja-Butovo rajoonis (munitsipaalringkonnas) aadressil Starokatšalovskaja ulitsa 8a. 
Katšalovo kalmistu pindala on 10 hektarit.
Katšalovo kalmistu rajati 1694. aastal samaaegselt Suurkannataja Paraskeva kiriku ehitamisega. Kalmistu sai nime omaaegse Katšalovo küla järgi. Seoses halduspiiride muutmisega on Katšalovo kalmistu alates 1989. aastast Moskva linna koosseisus.
Ristpiilar

Ristpiilar ehk ristikujuline piilar on piilar, mille horisontaalne ristlõige on võrdhaarse risti kujuline. Risti eenduvatele haaraosadele toetuvad arkaadi kaared ja vööndkaared.
Risti haarade otstesse või ristiharude vahele võivad olla liidetud turbad, pilastrid või muud eendtoed. Ristpiilar esineb nii Lääne-Euroopa arhitektuuris, iseloomulikumalt romaanikas ja gootikas, kui ka Bütsantsi ja Kiievi-Vene arhitektuuris.
Sündinud 1981

Sellel leheküljel on loetletud 1981. aastal sündinud tuntud inimesi.
Kasseli kollane

Kasseli kollane (saksa keeles "Kasseler Gelb", "Kasslergelb", "Mineralgelb", "Mengel", inglise keeles "Turner's Yellow", "Patent Yellow") on erkkollane anorgaaniline värvipigment, mida kasutati rohkelt 19. sajandil.
Värvainete indeksis kannab Kasseli kollane tähiseid PY30 (Pigment Yellow 30) ja 77592.
Värvaine avastas 1770. aastal Carl Wilhelm Scheele oma soodaga tehtud katsete kõrvalproduktina, kuid katsete tulemusi ei avalikustanud ta enne 1775. aastat. Värvi valmistamise patenteeris James Turner 1781. aastal. Saksakeelne nimetus anti värvi tootja J. H. Flüggeri elupaiga Kasseli järgi.
Saamine ja omadused.
Koostiselt on Kasseli kollane aluseline pliikloriid PbCl2 • 6 PbO, mida saadi massikoti kuumutamisel koos salmiaagiga.
Kasseli kollane sadestub suurte lehtjate pruunikaskollaste kristallidena. Pigment on puhta sidrunkollase värvusega, küllalt stabiilne ja seda kasutatakse õli- lubi- ja vesivärvides. Berliini sinisega segades annab see ilusa erkrohelise tooni.
Kasutamine.
19. sajandil oli värvipigment väga hinnatud paberi värvimisel, tapeetide trükkimisel, ka maalrivärvina ja õlimaalis.
Vatjas kiudpoorik

Vatjas kiudpoorik ("Fibroporia gossypium") on "Fomitopsidaceae" sugukonda kuuluv seeneliik.
Seen kasvab kuuse lamapuidul.
Adam Lundqvist

Adam Stefan Lundqvist (sündinud 20. märtsil 1994 Nyköpingis) on Rootsi jalgpallur, kes mängib vasakkaitsjana Rootsi kõrgliigaklubis BK Häcken.
Ta alustas jalgpallitreeninguid kodulinnaklubis Nyköpings BIS. 2011. aastal liitus ta IF Elfsborgiga, mille põhimeeskonnas debüteeris ta Rootsi kõrgliigas 2013. aastal.
Aastatel 2018–2022 mängis Lundqvist Major League Socceri (MLS) klubis Houston Dynamo ning 2023. aastal samasse liigasse kuuluvas klubis Austin FC.
2023. aasta detsembris naasis Lundqvist Rootsi kõrgliigasse, kui sõlmis lepingu Häckeniga.
Rootsi jalgpallikoondises mängis Lundqvist 2016. aasta jaanuaris sõprusmängudes Eesti ja Soome vastu. 2016. aasta suveolümpiamängude jalgpalliturniiril osales ta Rootsi võistkonna koosseisus.
Bertilloni riisikas

Bertilloni riisikas ("Lactifluus bertillonii") on pilvikuliste sugukonda riisika perekonda kuuluv seeneliik.
Simon Gustafson

Simon Gustafson (sündinud 11. jaanuaril 1995 Mölndalis) on Rootsi jalgpallur, kes mängib ründava poolkaitsjana Rootsi kõrgliigaklubis BK Häcken.
Ta alustas klubikarjääri kodulinnaklubis Fässbergs IF. 2013. aastal liitus ta esimest korda Häckeniga, mille meeskonnas debüteeris ta samal aastal Rootsi kõrgliigas. 2014. aastal lõi Gustafson Rootsi kõrgliigas kümme väravat.
2015. aasta juulis liitus ta Hollandi kõrgliigaklubiga Feyenoord, kuid seal ta kindlaks põhikoosseisu liikmeks ei saanud ning läks aasta hiljem laenule Hollandi kõrgliigaklubisse Roda. Hooajal 2017/18 lõi Gustafson Hollandi kõrgliigas kümme väravat. Aastatel 2018–2022 mängis ta neli hooaega Hollandi kõrgliigaklubis FC Utrecht, kus tema edukaim hooaeg oli esimene, 2018/19, mil ta lõi liigas 11 väravat.
2022. aasta juulis naasis Gustafson Häckeni. 2022. aastal tuli ta Häckeniga Rootsi meistriks.
2015. aastal tuli Gustafson Rootsi kuni 21-aastaste koondisega omavanuste Euroopa meistriks. Rootsi jalgpallikoondises mängis Gustafson 2015. aasta jaanuaris sõprusmängudes Elevandiluuranniku ja Soome vastu.
Tema kaksikvend Samuel Gustafson on samuti jalgpallur.
Valkjas tardservik

Valkjas tardservik ("Hohenbuehelia petaloides") on seente liik šampinjonilaadsete seltsist.
Seen kasvab maas, kõdus.